जुबिली ब्रिज के 16 फरवरी 1885 में खोलल गइल रहे, रानी विक्टोरिया के शासन के पचासवाँ (जुबिली) साल पर। एकरे बने के काम 1882 में सुरू भइल आ 1885 में काम पूरा भइल रहे। लंदन टावर ब्रिज के इंजीनियर सर जॉन वूल्फ-बैरी के भतीजा, लेफ्टिनेंट कर्नल आर्थर जॉन बैरी, एकर चीफ इंजीनियर रहलें। ब्रिज के डिजाइन ब्रैडफोर्ड लेजली आ अलेक्जेंडर मीडो रैंडेल के बनावल रहल। इहे ब्रैडफोर्ड लेजली कलकत्ता में पीपा के पुल के भी डिजाइन बनवले रहलें जेकरे जगह सन बयालिस में हावड़ा ब्रिज खुलल।